text: Tað var við sorg, at vit mikudagin fingu boðini um, at nú var Jákup Mortensen farin. Ein, ið veruliga gekk undan og skapti teimum møguleikar, ið komu aftaná. Ein fyrimynd í allar mátar og líka til tað síðsta eitt menniskja, hvørs hjarta bankaði fyri NSÍ.
text: #000000
text: So seint sum í februar fekk Jákup heiðursskjal Poul E. Petersens, sum hann eisini var sera fegin um, tó at tað var við hansara so eyðkendu eyðmýkt, at hann hevði mannað seg upp til at taka ímóti. Sjúka hevur verið partur av gerandisdegnum í mong ár, men nú sansaði at og mikumorgunin fór Jákup so í annað ljós.
text: #000001
text: Søgan um Jákup og NSÍ er søgan um ein vágbing, ið leitaði sær heimanífrá at nema lærdóm og fáa arbeiði, og sum um yrki sítt sum sparikassamaður endaði í Runavík. Restin er søga, sum tikið verður til, tí í hálva øld hevur hann havt ósigandi týdning fyri menningina av barna- og ungdómsarbeiðinum hjá NSÍ – líka frá byrjan og til dagin í dag, so felagið nú telist millum tey størstu, fremstu og best riknu í landinum.
text: #000002
text: Uttan so mikið sum ein fótbóltsvøll, byrjaði Jákup at venja eitt dreingjalið, sum árið eftir var næstbest í Føroyum. Hetta var einki minni enn fullkomin “timing”, tí Runavík og NSÍ høvdu brúk fyri akkurát einum sum Jákupi, ið var virkisfúsur og hevði nógv at geva. Betri byrjan kundi fótbólturin í Runavík ikki fingið, og øll árini hevur tilflutti vágbingurin sýnt eitt áræði, ið bara kann smitta og eggja øðrum til eisini at gera sítt besta.
text: #000003
text: Tíðliga og seint hevur hann verið har fyri spælararnar og felagið, og eingin uppgáva var ov lítil til, at hann fegin tók hana á seg. Heldur ikki hevur hann bert havt eyga fyri teimum elstu ella teimum bestu, tí sjálvt tey yngstu hava kent hansara hita og bankandi hjarta. Ei undur í, at ikki so fáir NSÍ-arar – yngri sum eldri – hava lýst hann sum eitt slag av einum eyka pápa, so góður var hann við teir og so væl tók hann sær av teimum.
text: #000004
text: Øll árini hevur Jákup verið fúsur at hjálpt til, eisini í nevnd og í eitt 10 ára skeið sum formaður. Í 1998, tá ið Jákup sat sum formaður, varð NSÍ umskipað, so kappróðurin, hondbólturin og fótbólturin hildu fram í hvør sínum felag. Hetta var eitt framsíggið stig, ið menti allar tríggjar ítróttargreinarnar – ikki minst fótbóltin, sum síðani hevur bjóðað øllum av – bæði í Føroyum og í altjóða kapping.
text: #000006
text: Í mai mánaði í fjør fór hann um tey 80 og valdi at halda dagin, hóast hann stríddist við skjótt viknandi heilsu og ta sjúku, ið nú at enda varð við yvirlutan. Men altíð, tá ið hann orkaði, var hann enn við, um okkurt var á vási hjá NSÍ.
text: #000008
text: Viljormur Davidsen, sum hevur sáttmála við OB, er leigaður í eitt styttri tíðarskeið til Fyn FC, sum spælir í næstbestu donsku deildini. Viljormur er ein sera sterkur verjuleikari og hevur ment seg nógv ta tíðina hann hevur verið knýttur at OB. Viljormur er vaksin upp í NSÌ. Hann hevur leikt á øllum føroysku ungdómslandsliðunum. Ì...
text: #000011
text: U8-dreingirnir eisini komnir væl í gongd
text: #000012
text: U8-dreingirnir hjá NSÍ spældu í góðveðrinum í Runavík í gjár. Okkara lið spældi sera væl, og teir vunnu tveir teir fyrstu dystirnar. Orkan gekk undan seinasta dystin, og NSÍ hevði ongan eykamann á liðnum. NSÍ tapti seinasta dystin, men alt í alt vóru teir sera raskir í dag. Úrslit og málskjúttar: NSÍ-B71 5-0 (Beinir Johannesen 3, Jákup...
text: #000013
text: Hanna Lamhauge Jacobsen kemur at spæla við NSÍ komandi kappingarár. Hanna er 19 ára gomul og hevur spælt 60 dystir í Betri deildini fyri B36. Hon hevur umboðað Føroyar á U19 landsliðinum, og bleiv úttikin til A-Landsliði í 2020, til dystin í móti Wales. Hanna er ein spennandi leikari, og ynskja vit henni hjartaliga vælkomnan...
text: #000016
text: Leikskráin til dystin í dag
text: #000021
text: Eftir summarsteðg í ein mánaða fór bólturin aftur á rull leygardagin. Okkara liggja sera væl fyri í kappingini, og teir møttu samansetta liðnum EB/Streymur/Skála, sum liggur miðskeiðis í deildini. Í fagrastu líkindum floytaði dómarin, Christian Høgni Jacobsen, dystin við Løkin í gongd. Og tað var alt fyri eitt, at okkara løgdu trýst á. Álopini skolaðu...
text: #000024